Page:Oxford Book of English Verse 1250-1900.djvu/458

 And after the Gordon he is gane, Sae fast as he might drie; And soon i' the Gordon's foul heart's blude He's wroken his dear ladye.

wroken] avenged.

375. The Queen's Marie

Marie Hamilton's to the kirk gane, Wi' ribbons in her hair; The King thought mair o' Marie Hamilton Than ony that were there.

Marie Hamilton's to the kirk gane Wi' ribbons on her breast; The King thought mair o' Marie Hamilton Than he listen'd to the priest.

Marie Hamilton's to the kirk gane, Wi' gloves upon her hands; The King thought mair o' Marie Hamilton Than the Queen and a' her lands.

She hadna been about the King's court A month, but barely one, Till she was beloved by a' the King's court And the King the only man.

She hadna been about the King's court A month, but barely three, Till frae the King's court Marie Hamilton, Marie Hamilton durstna be.